钦定古今图书集成/明伦汇编/官常典/第377卷 > 元
## 钦定古今图书集成/明伦汇编/官常典/第377卷 > 元

元制，设太仆寺以掌马疋。又设尚乘寺，司御鞍辔之
事。

按《元史百官志》：“太仆寺，秩从二品，掌阿塔思马疋，受
给造作鞍辔之事。中统四年，设群牧所。至元十六年，
改尚牧监。十九年，又改太仆院。二十年，改卫尉院。二
十四年，罢院，立太仆寺，又别置尚乘寺，以管鞍辔。而
本寺只管阿塔思马疋。二十五年，隶中书，置提调官
二员。大德十一年，复改太仆院，至大四年，仍为寺。卿”
二员，从二品；少卿二员，从四品；丞二员，从五品；经历、
知事、照磨、管勾各一员，令史七人，译史、知印、通事各
二人，奏差四人，回回令史一人，典吏二人。

尚乘寺，“秩从三品，掌上御鞍辔舆辇，阿塔思群牧骟
马驴骡，及领随路局院鞍辔等造作收支。行省岁造
鞍辔，理四怯薛阿塔赤词讼，起取南北远方马疋等
事。”卿四员，正三品；少卿二员，从四品；丞二员，从五品；
经历、知事、照磨、管勾各一员，令史六人，译史二人，知
印二人，通事二人，奏差五人，典吏二人。至元二十四
年，罢卫尉院，始设尚乘寺，领资乘库。大德十一年，升
为院，秩从二品。至大四年，复为寺。延祐七年，降从三
品。

资乘库，秩从五品，提点四员，从五品；大使三员，正六
品；副使四员，正七品；库子四人。掌收支鞍辔等物。至
元十三年置。二十年，隶卫尉。三十四年，隶尚乘寺。